قازاقیستانین باشکندی آستانادا بؤیوک تورک قورولتایی‌نین چاغیریلماسی اوزره اولوسلارآراسی تشکیلات کمیته‌سی‌نین مطبوعات کنفرانسی کئچیریلدی.
"بؤیوک تورک قورولتایی‌نین حاضرلیق‌لاری یولوندا: تورک‌لرین دیرچلیشی یئر اوزونده باریش و ثابیتلیگین آچاری‌دیر" قونوسونا حصر اولونموش مطبوعات کنفرانسیندا اجتماعی و دؤولت خادیمی، قاقاووز یئری پارلمانی‌نین گئچمیش صدری دمیتری گئورگیئویچ کونستانتینوو (قاقاووز یئری، مولدووا)، روسیانین قافقاز خالق‌لاری کنگره‌سی ریاست هیاتی‌نین صدری، اجتماعی خادیم علی حسنوویچ توتورکولوو (قاراچای، روسیا)، "سویوز-ووستوک" فوندونون ایداره هیاتی‌نین صدری یوری ویاچئسلاووویچ کریووشئیئو (روسیا) و بؤیوک تورک قورولتایی‌نین چاغریلماسیاوز اولوسلارآراسی تشکیلات کمیته‌سی‌نین نماینده‌سی ابراهیم خلیل بالای‌اوغول‌لاری (آذربایجان) ایشتیراک ائدیب‌لر.
ابراهیم خلیل بالای‌اوغول‌لاری بیلدیریب کی، تورک‌لرین بیرلشمه‌سی آرتیق ضرورته چئوریلیب و تورک خالق‌لاری‌نین یاشادیغی بوتون جغرافیادا تورک بیرلیگی اوچون سوسیال طلب مؤوجوددور: "بو بیرلیک یالنیز بیزیم بؤیوک، واحید میلتیمیزین برابر حقوق‌لو خالق‌لار آراسیندا یئری‌نین تامین اولونماسی اوچون یوخ، هم ده بوتون دونیادا باریش و ثابیتلیگین برقرار اولونماسی اوچون واجیب شرط‌دیر".
داها سونرا بالای‌اوغول‌لاری علاوه ائدیب کی، تورک بیرلیگی ایستیقامتینده فعالیت‌لر هئچ بیر دؤولت، خالق و یا دینه قارشی یؤنلمه‌ییب: "بیز هر هانسی سیاسی فعالیت و یا دؤولتین داخی‌لی ایشلرینه قاریشماق‌دان قطعی شکیلده ایمتیناع ائدیریک. بیزیم عمومی تورک ائویمیزده کولتورولوژی، معاریفچی‌لیک کاراکترلی کیفایت قدر پروبلئم‌لر وار و بیز یالنیز بو ائوده سلیقه-ساهمان ایشلری آپارماق، ائله‌جه ده اجتماعی تشکیلات سویه‌سینده فعالیتیمیزله اؤلکه‌لریمیز آراسیندا بوتون ساحه‌لرده امکداشلیغین مؤحکملندیریلمه‌سی و قایناشما ساحه‌سینده دؤولت‌لریمیزین فعالیتینه دستک وئرمه‌یه چالیشیریق. تیمیمیزی فرقلن‌دیرن اساس جهت اودور کی، آوراسیا آدلاندیردیغیمیز واحید جغرافیانین بیزیمله برابر حقوق‌لارا مالیک اؤولادلاری اولان روس‌لار و روسیا نماینده‌لری ده بیزیمله چیگین-چیگینه چالیشا‌جاق. بو جور بیرگه فعالیت سایه‌سینده ژئوسیاسی چاغیریش‌لارا جاواب وئرمک بیزیم اوچون داها آسان اولا‌جاق".
بالای‌اوغول‌لاری داها سونرا تورک‌لرین کؤک سالدیق‌لاری بوتون اراضی‌لرده همفیکیرلرین تاپیلماسی ایستیقامتینده آپاریلمیش ایشلردن دانیشیب. اونون سؤزلرینه گؤره، هئچ کس دقت‌دن کناردا قالماییب: "بونونلا یاناشی او قید ائدیب کی، بیز سیاسی ایستاتوسو، سایی، اراضی‌سی و توتدوق‌لاری وظیفه‌لردن آسی‌لی اولمایا‌راق بوتون تورک اولوس‌لاری آراسیندا برابرحقوق‌لو موناسیبت‌لردن چیخیش ائدیریک. آرامیزدا بؤیوک و یا کیچیک قارداش آنلاییشی یوخ‌دور، بیز برابر حقوق‌لو قارداشلاریق. بو گون ایناملا سؤیلمک اولار کی، بوتون تورک ائللری‌نین، ائله‌جه ده روس خالقی‌نین لیاقت‌لی اوغول و قیزلاری‌نین تمثیل اولوندوغو بؤیوک تورک قورولتایی‌نین چاغریلماسی اوزره اولوسلارآراسی تشکیلات کمیته‌سی آرتیق فورمالاشیب و تورک ائللرینی تمثیل ائدن نفوذلو شخص‌لرین، متخصص‌لرین حاضیرلادیق‌لاری ماتئریال‌لاری قبول ائده‌جک قورولتایین مقصد و وظیفه‌لرینی بوتون دونیایا اعلان ائده‌جک ایلک ایجلاسنی گئچیرمه‌یه حاضردیر.
او، قورولتایدا مذاکیره اولونا‌جاق اساس مسئله‌لری ده آچیقلاییب:
1. قیپچاق و اوغوز-قارلوق و دیگر تورک قروپ‌لاری‌نین بازاسی اساسیندا واحید، اونیورسال تورک دیلی لغتی‌نین حاضیرلانماسی.
2. واحید تورک الیفباسی‌نین یارادیلماسی. بؤیوک احتیماللا بو رونیک یازی‌سی اساسیندا اولا‌جاق. چونکو بیزه گؤره، بو یازی‌لاردا تورک‌لرین کودو گیزلنیب.
3. دونیا تورک‌لری‌نین واحید تاریخی‌نین یارادیلماسی.
4. تورک دونیاگؤروشونون، تورک فلسفه‌سی – تنگری‌چیلیگین واحید کیتابی - "آلتین بیتیک"- "قیزیل کیتاب"ین حاضیرلانماسی.
بالای‌اوغول‌لاری قید ائدیب کی، قورولتایین 2018.جی ایلین 8 آگوستو نظرده توتولوب: "ایستییمیز اودور کی، قورولتای قازاقیستان - قیرقیزیستان سرحددینده، خان تنگری‌ده باش توتسون. بونا قدر ایسه، یاخین 3 آی عرضینده بؤیوک تورک قورولتایی‌نین چاغریلماسی اوزره اولوسلارآراسی تشکیلات کمیته‌سی‌نین ایلک ایجلاسی کئچیریله‌جک."
تشکیلاتچی‌لار باتیدا - کارپات‌لاردا مادیارلاردان، سکل‌لردن توتموش دوغودا یاکوتیادا ساخا‌لارا، قوزئیده دولقان‌لاردان گونئیده، هیند اقیانوسونون ساحل‌لرینده قاشقای‌لارا، دونیادا وور-توت 300 تمثیلچی‌سی قالمیش آزسای‌لی توفا‌لارلارا قدر 50-یه یاخین خالقین 10 مینه قدر تمثیلچی‌سینی بیر آرایا توپلاماغی پلانلاشدیریرلار. بو خالق‌لارین کؤک سالدیغی بؤلگه‌لره دفعه‌لرله سفرلر ائدیلیب، تورک دونیاسی‌نین آکتوال پروبلئم‌لری‌نین مذاکیره‌سی و حلی مقصدیله بیرلشمک اوچون بو خالق‌لارین نماینده‌لرینه مراجعت گؤندریلیب.
میلی.آز
